རང་གི་སྡུག་བསྔལ་དང་བདེ་སྐྱིད་ཀྱི་བྱེད་པོ་རང་ཉིད་ཡིན་སྐོར་ངས་ལན་མང་བརྗོད་ཡོད་པ་ཁྱེད་ཚོས་གོ་ཡོད་རེད།དེས་ན་རང་གི་ཉམས་གུད་གཞན་ལ་ཁག་དཀྲི་མི་བྱེད་པའི་ཆེད་དུ་དྲན་ཤེས་བརྟན་པོས་ལས་འབྲས་ཀྱི་མེ་ལོང་ལ་རྒྱུན་དུ་བལྟས་ཏེ་ད་ལྟ་སྡུག་པོ་མྱོང་དགོས་པའི་ལས་ཅི་ཞིག་བྱས་ཡོད་མེད་བརྟགས་དགོས།དཔྱད་ཞིབ་འདི་འདྲ་བྱས་ན་སྔར་གྱི་ནོར་འཁྲུལ་སླར་མི་བྱེད་པར་ཕན་ཞིང་།རང་གི་ཀུན་སློང་དང་བསམ་བློ།བྱ་སྤྱོད་དྲན་ཤེས་བག་ཡོད་ལྡན་པ་ཡོང་རྒྱུར་སེམས་འགུལ་ཐེབས་ཀྱི་རེད།